Petro Volodymyrovyč Uhľarenko

**Petro Volodymyrovyč Uhľarenko** (* 25. jún 1922, Myla, Sovietsky zväz, dnes Ukrajina – † 6. november 1997, Užhorod, Ukrajina) bol ukrajinský spisovateľ.

## Životopis
Petro Volodymyrovyč Uhľarenko sa narodil 25. júna 1922 v rodine dedinského obuvníka. Prvú svoju poviedku napísal ešte ako žiak. Po strednej škole v Kyjeve od roku 1940 slúžil v armáde. Vyštudoval leteckú školu v Krasnodare. Od prvých dní vypuknutia druhej svetovej vojny na východe pôsobil na fronte. Zúčastnil sa bitky o Moskvu, bitky o Stalingrad, Kurskej bitky, druhej bitky o Kyjev a Pražskej operácie. Od februára 1944 do konca vojny bral účasť v československej armáde pod vedením Ludvíka Svobodu. Získal Rad červenej hviezdy, medailu za zásluhy v boji, ako aj vojenských československých ocenení.

Diaľkovo v roku 1954 ukončil Užhorodský učiteľský inštitút. Pracoval v novinách *[[Zakarpatska pravda]]* (po slovensky *Zakarpatská pravda*), *[[Sovetskoje Zakarpatie]]* (po slovensky *Sovietske Zakarpatsko*). Bol redaktorom *[[Ukrajinske radio|Ukrajinského radia]]* (po slovensky *Ukrajinské rádio*) za Zakarpatskú oblasť, neskôr vedúcim redakcie umeleckej literatúry vo vydavateľstve *Karpaty* a hlavným redaktorom televízneho štúdia v Užhorode. V roku 1958 sa členom Zväzu spisovateľov ZSSR a niekoľko rokov viedol organizáciu spisovateľov v Zakarpatskej oblasti. Zomrel 6. novembra 1997 v Užhorode.

## Diela

* *20 rokiv za okeanom* (po slovensky *20 rokov za oceánom*, 1953).
* *Riasnyj cvit* (po slovensky *Košatý kvet*, 1956).
* *Serce materi* (po slovensky *Srdce matky*, 1956).
* *Ivan Močkoš z Rakošyna* (po slovensky *Ivan Močkoš z Rakošina*, 1957).
* *Stancija Pionerija* (po slovensky *Stanica pioniera*, 1959).
* *Nad Boržavoju verby šumľať* (pod slovensky *Nad Boržavou vŕby šumia*, 1959).
* *Oj, hrajte, husľaryky* (po slovensky *Oj, hrajte, gusliaristi*, 1960).
* *Koly zajmajeťsia zoria* (po slovensky *Keď svitá*, 1961).
* *Dobroho ranku, zemle* (po slovensky *Dobré ráno, kraju*, 1961).
* *Vesňana zametiľ* (po slovensky *Jarná fujavica*, 1962).
* *Zustrič s ľubov'iu* (po slovensky *Stretnutie s láskou*, 1962).
* *V horach Karpatach* (po slovensky *V horách Karpatách*, 1963).
* *Porazka hrosmejstera* (po slovensky *Porážka veľmajstra*, 1963).
* *Sumliňňa* (po slovensky *Svedomie*, 1963).
* *Odkryj meni dorohu* (po slovensky *Odkry mi cestu*, 1964).
* *Neonovi vohni* (po slovensky *Neónové ohne*, 1965).
* *Tiľky toj, chto znav* (po slovensky *Len ten, kto vedel*, 1966).
* *V dalekyj svit* (po slovensky *Do ďalekého sveta*, 1967).
* *Šagi na ulice* (po slovensky *Kroky na ulici*, 1967).
* *Talisman* (po slovensky *Talizman*, 1969).
* *Deň hnivu* (po slovensky *Deň hnevu*, 1970).
* *Kňaz Laborec* (po slovensky *Knieža Laborec*, 1971).
* *Koriň soncia. Z dorih žyťťa* (po slovensky *Koreň slnka. Zo životnej dráhy*, 1972).
* *Pisľa dovhoji noči* (po slovensky *Po dlhej noci*, 1975).
* *Tryvožna nič* (po slovensky *Nepokojná noc*, 1977).
* *Dovhyj šľach do ozer* (po slovensky *Dlhá cesta k jazerám*, 1979).
* *Iz dereva žaľu* (po slovensky *Zo stromu smútku*).
* *Hirka sľoza radosti* (po slovensky *horká slza radosti*).
* *Plač biľa čužoji stiny* (po slovensky *Plač pri cudzej stene*).
* *I buv ranok, i bula nič* (po slovensky *A bolo ráno, a bola noc*).
* *Smerť u Sankt-Petrburzi (Dyťa judejské)* (po slovensky *Smrť v Sankt-Peterburgu (Dieťa židovské)*).
* *I zaplakav Chrystos* (po slovensky *A zaplakal Kristus*).

## Zdroje

* .
* .
* .
* .
* .
* .
* 

Kategória:Ukrajinskí spisovatelia